ดองเกอร์โฟร์ต

**ดองเกอร์โฟร์ต ออโตโมบีเลน บี.วี.** () เป็นผู้ผลิตรถสปอร์ตที่ผลิตด้วยมือและมีน้ำหนักเบาพิเศษ มีฐานการผลิตตั้งอยู่ที่เมืองเลลีสตัด ประเทศเนเธอร์แลนด์ แบรนด์รถยนต์นี้ก่อตั้งขึ้นในปี ค.ศ. 1978 โดย โยป ดองเกอร์โฟร์ต ในปี ค.ศ. 1996 ดองเกอร์โฟร์ตได้เปลี่ยนการใช้เครื่องยนต์ของฟอร์ด มอเตอร์ มาเป็นเครื่องยนต์ของอาวดี้ (Audi) โดยคติพจน์ของบริษัทคือ "No Compromise" (ไม่ประนีประนอม) ซึ่งหมายถึงการขับขี่โดยไม่มีระบบอิเล็กทรอนิกส์ช่วยเหลือใด ๆ เช่น ระบบป้องกันล้อล็อก (ABS), ระบบควบคุมเสถียรภาพการทรงตัวอิเล็กทรอนิกส์ (ESP) หรือพวงมาลัยเพาเวอร์

## ประวัติ
ดองเกอร์โฟร์ตเป็นบริษัทเอกชนที่บริหารงานโดยโยป ดองเกอร์โฟร์ต ผู้ก่อตั้ง จนกระทั่งเขาเกษียณอายุในปี ค.ศ. 2019 และได้ เดนิส บุตรชายของเขาเข้ามารับตำแหน่งกรรมการผู้จัดการต่อในปี ค.ศ. 2021 นอกจากนี้ มาเรียน ดองเกอร์โฟร์ต ภรรยาของโยป และแอมเบอร์ บุตรสาวของพวกเขา ต่างก็มีบทบาทสำคัญในการพัฒนาธุรกิจและการสร้างแบรนด์ของบริษัท โดยแอมเบอร์อดีตนักขี่ม้าได้เข้ามาร่วมงานกับบริษัทในตำแหน่งผู้จัดการฝ่ายการตลาดหลังจากผ่านการฝึกงานในประเทศจีน รถยนต์รุ่น Donkervoort S8A นั้นได้รับการตั้งชื่อตามชื่อของแอมเบอร์ ในขณะที่รุ่น D8 ตั้งชื่อตามชื่อของเดนิส

โยปเริ่มก่อตั้งบริษัทจากการเป็นผู้นำเข้ารถคิตคาร์ (Kit car) ในปี ค.ศ. 1978 แต่หลังจากพบว่าเขาต้องปรับปรุงชิ้นส่วนอย่างมากเพื่อให้รถคิตคาร์ที่ประกอบเสร็จสามารถวิ่งบนถนนได้อย่างถูกต้องตามกฎหมาย เขาจึงเริ่มสร้างรถยนต์รุ่น S7 รุ่นแรกขึ้นเองโดยใช้การออกแบบที่ดัดแปลงมาจาก โลตัส เซเว่น (Lotus Seven) ภายในโรงเรือนที่เมืองเตียนโฮเฟิน ต่อมาในปี ค.ศ. 1983 ดองเกอร์โฟร์ตได้ย้ายไปยังฐานการผลิตที่ใหญ่ขึ้นในเมืองโลสดเรคต์ และย้ายอีกครั้งในปี ค.ศ. 2000 ไปยังสำนักงานใหญ่และโรงงานในปัจจุบันที่เมืองเลลีสตัด โดยการผลิตแชสซีซึ่งก่อนหน้านี้เคยจ้างซัพพลายเออร์ภายนอก ก็ได้ถูกนำกลับมาผลิตเองภายในโรงงานที่เลลีสตัดในปี ค.ศ. 2003

### แผนการในอนาคต
ดองเกอร์โฟร์ตได้ประกาศผ่านเว็บไซต์ของบริษัทว่ากำลังขยายสาขาและการบริการไปทั่วโลก โดยล่าสุดได้เปิดตัวแบรนด์รถยนต์ในสหรัฐอย่างเป็นทางการ

## รถยนต์

### รุ่นที่จำหน่ายในปัจจุบัน
; ดองเกอร์โฟร์ต F22 (2565)

ในเดือนตุลาคม พ.ศ. 2565 ดองเกอร์โฟร์ตได้ประกาศผ่านเว็บไซต์ของบริษัทว่าได้สิ้นสุดการผลิตรถยนต์ซีรีส์ D8 และมีแผนที่จะผลิตรถยนต์รุ่นใหม่ในชื่อ ดองเกอร์โฟร์ต F22 (Donkervoort F22) โดยระบุว่ารถรุ่นนี้จะมีน้ำหนักน้อยกว่า 800 กิโลกรัม และจะมีคุณลักษณะที่คล้ายคลึงกับรุ่นก่อนหน้า ต่อมาในเอกสารข่าวประชาสัมพันธ์เดือนพฤศจิกายน ได้มีการให้รายละเอียดเพิ่มเติมว่า F22 จะเปิดตัวในวันที่ 10 ธันวาคม พ.ศ. 2565 โดยดองเกอร์โฟร์ตระบุว่า F22 จะมีความเร็ว ขนาด ความแข็งแกร่งของตัวถัง และมีประสิทธิภาพมากกว่ารุ่น D8 GTO รายงานในช่วงแรกที่ระบุว่า F22 จะมีน้ำหนักน้อยกว่า  และมีการโฆษณาด้วยข้อความที่ท้าทายว่า "it will be worth the weight" (มันคุ้มค่ากับน้ำหนักที่เพิ่มขึ้น) ทำให้เกิดการคาดการณ์ว่า F22 อาจจะมีน้ำหนักมากกว่ารุ่น D8 GTO อย่างมีนัยสำคัญ อย่างไรก็ตาม ดองเกอร์โฟร์ตได้ชี้แจงในภายหลังว่าน้ำหนักเป้าหมายนั้น "น้อยกว่า"  อย่างมาก

ตามที่มีการประกาศในเดือนธันวาคม พ.ศ. 2565 รุ่น F22 เป็นรุ่นที่ผลิตในจำนวนจำกัดเพียง 75 คันเท่านั้น ซึ่งในจำนวนนี้มียอดขายไปแล้ว 50 คัน ตัวรถมีความยาว  และโครงสร้างแชสซีใช้ท่อเหล็กประกอบกับเทคโนโลยีแซนด์วิชคาร์บอนไฟเบอร์ "Ex-Core" ของบริษัท ส่งผลให้น้ำหนักรวมของรถอยู่ที่  ระบบส่งกำลังใช้เครื่องยนต์ 5 สูบจากอาวดี้ (Audi) ที่ให้กำลังสูงสุด  และแรงบิด  ขับเคลื่อนล้อหลังผ่านระบบเกียร์ธรรมดา 5 สปีด ดองเกอร์โฟร์ตยกย่องว่ารถรุ่นนี้ได้รับการปรับปรุงในด้าน "การใช้งานจริง ความสะดวกสบาย และความง่ายในการใช้งาน" โดยมีพื้นที่เก็บสัมภาระท้ายรถขนาด  ชื่อรุ่น F22 ตั้งตามชื่อของฟิลิปปา (Filippa) บุตรสาวของเดนิส ดองเกอร์โฟร์ต กรรมการผู้จัดการ ซึ่งลืมตาดูโลกในปี พ.ศ. 2565

### รุ่นในอดีต

#### ดองเกอร์โฟร์ต S7/S8

; ดองเกอร์โฟร์ต S7
ดองเกอร์โฟร์ตรุ่นแรกคือ S7 เปิดตัวในปี พ.ศ. 2521 เป็นรถสปอร์ตน้ำหนักเบาพิเศษที่ผลิตในเมืองเตียนโฮเฟินระหว่างปี พ.ศ. 2521 ถึง 2525 ก่อนจะถูกแทนที่ด้วยรุ่น ดองเกอร์โฟร์ต S8 ในช่วงปลายปี พ.ศ. 2526 รถรุ่นนี้ใช้เครื่องยนต์ Ford Crossflow ขนาด 1.6 ลิตร OHV ให้กำลัง  พร้อมเกียร์ธรรมดา 4 สปีด หรือเครื่องยนต์ Ford OHC ขนาด 2.0 ลิตร ให้กำลัง  ในด้านกลไก รถรุ่นนี้ใช้เพลาหน้าจาก Triumph และเพลาหลังจาก Escort ทำความเร็วสูงสุดได้ 

; ดองเกอร์โฟร์ต S8/S8A
เปิดตัวในช่วงปลายปี พ.ศ. 2526 โดยรุ่น S8 และ S8A เป็นดองเกอร์โฟร์ตรุ่นแรก ๆ ที่ได้รับความสนใจอย่างกว้างขวาง เลข "Eight" (แปด) สื่อถึงการพัฒนาต่อยอดจาก โลตัส เซเว่น (Lotus Seven) รถรุ่นนี้มีขนาดมิติตัวถังเท่ากับ Donkervoort Super Seven พอดี เดิมใช้เครื่องยนต์ 4 สูบแถวเรียงขนาด 2 ลิตรจาก ฟอร์ด ยุโรป ในปี พ.ศ. 2528 ได้มีการอัปเกรดรุ่น S8 ด้วยเกียร์ 5 สปีด รวมถึงเพลาหน้าของดองเกอร์โฟร์ตเองและเพลาหลังจาก ฟอร์ด คาปรี (Ford Capri) ส่วนรุ่น S8A ที่เปิดตัวในปีเดียวกันมีการขยายระยะห่างล้อหน้าและใช้ระบบกันสะเทือนหลังแบบอิสระ ซึ่งโดดเด่นด้วยรูปลักษณ์ที่ทันสมัยขึ้นและการใช้กาวในกระบวนการประกอบตัวถัง รุ่น S8 ยุติการผลิตในปี พ.ศ. 2532 และ S8A ในปี พ.ศ. 2536

; ดองเกอร์โฟร์ต S8AT 
เพื่อตอบสนองความต้องการพละกำลังที่มากขึ้น รุ่นพ่วงเทอร์โบชาร์จเจอร์ของ S8A จึงเปิดตัวในปี พ.ศ. 2529 โดยรุ่น S8AT นี้สามารถระบุได้จากช่องระบายอากาศจำนวนมากเพื่อระบายความร้อนเครื่องยนต์ กำลังสูงสุดเพิ่มขึ้นเป็น  และในปี พ.ศ. 2531 ได้มีการปรับปรุงโดยใช้แชสซีและเครื่องยนต์ที่ใหญ่ขึ้นจากรุ่น D10 จนกระทั่งยุติการผลิตในปี พ.ศ. 2537

#### ดองเกอร์โฟร์ต D8

; ดองเกอร์โฟร์ต D8 Zetec (2536–2541)
ตั้งแต่ปี พ.ศ. 2536 รุ่น D8 ได้รับการพัฒนาขึ้น ซึ่งเป็นจุดเปลี่ยนสำคัญในการก้าวข้ามการเป็นเพียงรถเลียนแบบ Super Seven รุ่น D8 Zetec เป็นรุ่นสุดท้ายที่ใช้เครื่องยนต์จากฟอร์ด ได้แก่เครื่องยนต์ตระกูล Zetec ขนาด 1.8 และ 2.0 ลิตร นอกจากนี้ยังมีรุ่น "Sport" ที่ใช้บังโคลนหน้าแบบเปิดและลดน้ำหนักตัวรถด้วยการใช้ชิ้นส่วนคาร์บอนไฟเบอร์

; ดองเกอร์โฟร์ต D8 Cosworth (2538–2541)
ในปี พ.ศ. 2538 รุ่น D8 เริ่มนำเครื่องยนต์เทอร์โบชาร์จเจอร์ Cosworth ''YB'' ขนาด 2.0 ลิตรมาติดตั้ง

; ดองเกอร์โฟร์ต D8 Audi (2542–2551)
ในช่วงปี พ.ศ. 2542 ดองเกอร์โฟร์ตเปลี่ยนจากฟอร์ดมาใช้เครื่องยนต์ของอาวดี้ (Audi) ขนาด 1.8 ลิตร *R4* 20 วาล์วพ่วงเทอร์โบชาร์จเจอร์ ซึ่งมีกำลังให้เลือกหลากหลายตั้งแต่ 

; ดองเกอร์โฟร์ต D8 Audi (E-gas) Wide Track (2546–2555)
ตั้งแต่ปี พ.ศ. 2546 เป็นต้นมา รถรุ่นนี้ใช้เครื่องยนต์ Audi 1.8T 20V พร้อมระบบคันเร่งไฟฟ้า (E-gas) มีกำลังให้เลือกตั้งแต่ 150 ถึง 270 แรงม้า ด้วยน้ำหนักรวมเพียง  ทำให้มีอัตราเร่งจาก  ภายในเวลา 3.8 ถึง 5.2 วินาที โดยรุ่น Wide Track (ฐานล้อกว้าง) สามารถแยกแยะได้จากดีไซน์ไฟหน้าที่แตกต่างจากรุ่นก่อนหน้า

; ดองเกอร์โฟร์ต D8 270 (2551–2555)
เปิดตัวในช่วงฤดูร้อนปี พ.ศ. 2551 โดยเป็นรุ่นที่สืบทอดความสำเร็จมาจากรุ่นจำนวนจำกัด D8 270 RS (ที่ผลิตเพียง 25 คันในปี พ.ศ. 2548) รุ่น D8 270 มีการออกแบบส่วนหน้าและกระจังหน้าใหม่ที่อ้างอิงมาจากรุ่น D8 GT และสามารถเร่งความเร็วจาก 0–100 กม./ชม. ได้ภายใน 3.6 วินาที รถรุ่นนี้เคยทำสถิติเป็นรถยนต์ที่ผลิตเพื่อการจำหน่ายที่เร็วที่สุดเป็นอันดับ 7 ในสนาม เนือร์บูร์กริง (Nordschleife) ในปี พ.ศ. 2554 ด้วยเวลา 7 นาที 14.9 วินาที

; ดองเกอร์โฟร์ต D8 GT (2550–2555)
D8 GT เปิดตัวในปี พ.ศ. 2550 เป็นรถดองเกอร์โฟร์ตรุ่นแรกที่เป็นแบบหลังคาปิด (Closed version) มีการปรับปรุงระบบกันสะเทือนหน้า-หลังใหม่ทั้งหมด ขยายระยะฐานล้อให้กว้างขึ้นอีก 8 เซนติเมตร และใช้ล้ออัลลอยขนาด 17 นิ้ว ด้วยน้ำหนักตัวรถเพียง  ทำให้มันเป็นรถ GT ที่เบาที่สุดในโลก เนื่องจากการใช้คาร์บอนไฟเบอร์เป็นวัสดุหลักทั้งในส่วนของหลังคา ส่วนท้าย ประตู และบังโคลน

#### ดองเกอร์โฟร์ต D8 GTO
; ดองเกอร์โฟร์ต D8 GTO (2556–2565)
D8 GTO เป็นการสร้างสรรค์ขึ้นใหม่ทั้งหมด ใช้เครื่องยนต์ Audi 5 สูบ 2.5 ลิตร TFSI พ่วงเทอร์โบชาร์จเจอร์ ให้กำลังสูงสุด 340-380 แรงม้า (PS) แรงบิด 450 นิวตันเมตร และตัวรถมีน้ำหนักไม่ถึง 700 กก. ด้วยอัตราส่วนกำลังต่อน้ำหนักที่เพียง 1.8 กก./แรงม้า (PS) ทำให้รถรุ่นนี้เร่งจาก 0–100 กม./ชม. ได้ใน 2.8 วินาที และ 0–200 กม./ชม. ในเวลาเพียง 8.6 วินาที

; ดองเกอร์โฟร์ต D8 GTO RS (2559–2565)
เปิดตัวในเดือนตุลาคม พ.ศ. 2559 เพื่อมาแทนรุ่น 270 RS โดยทางบริษัทระบุว่าสามารถลดค่าสัมประสิทธิ์แรงต้านทานอากาศลงได้ถึง 20 เปอร์เซ็นต์ มีออปชันระบบกันสะเทือนใหม่และระบบเกียร์อัตโนมัติแบบคลัตช์คู่ อย่างไรก็ตาม รถรุ่นนี้ไม่ได้รับอนุญาตให้วิ่งบนถนนสาธารณะ (Not street legal)

; ดองเกอร์โฟร์ต D8 GTO Individual series (2564)
ในเดือนกรกฎาคม พ.ศ. 2564 ดองเกอร์โฟร์ตได้เปิดตัวซีรีส์นี้ภายใต้คติพจน์ที่ว่า "ใคร ๆ ก็ขายรถได้ แต่มีเพียงดองเกอร์โฟร์ตเท่านั้นที่สร้างรถของคุณขึ้นมาได้" (The choice is yours) โดยรุ่นนี้เปิดตัวเมื่อวันที่ 9 กันยายน พ.ศ. 2564 และเป็นรุ่นแรกของดองเกอร์โฟร์ตที่มีตัวถังเป็นสีม่วง

### รุ่นจำนวนจำกัดและรถต้นแบบ
; ดองเกอร์โฟร์ต D10 (2531)
รถรุ่นนี้เน้นความโฉบเฉี่ยวและเรียบง่าย ผลิตขึ้นในจำนวนจำกัดเพียง 10 คัน เพื่อฉลองครบรอบ 10 ปีของดองเกอร์โฟร์ตในปี พ.ศ. 2531 ตัวรถไม่มีล้ออะไหล่และไม่มีกระจกบังลม แต่ได้รับการติดตั้งเครื่องยนต์ฟอร์ดรุ่นขยายความจุ (2,160 ซีซี) พร้อมเทอร์โบชาร์จเจอร์ Garrett T3 ขนาดใหญ่ขึ้น ให้กำลังสูงสุด  โดยคันสุดท้ายผลิตขึ้นในปี พ.ศ. 2537 ซึ่งบางคันในรุ่นหลังได้รับเครื่องยนต์ Cosworth ที่ให้กำลังสูงถึง 

; ดองเกอร์โฟร์ต D20 (2541)
D20 ถูกสร้างขึ้นเพื่อเป็นรุ่นพิเศษในโอกาสครบรอบ 20 ปี โดยพัฒนาร่วมกับอาวดี้ (Audi) ภายใต้การสนับสนุนของ ดร. ฟรานซ์-โยเซฟ แพฟเกน (Franz-Josef Paefgen) ซีอีโอของอาวดี้ในขณะนั้น เดิมทีดองเกอร์โฟร์ตรุ่นก่อนหน้าทั้งหมดจะวางเครื่องยนต์และเกียร์ไว้ด้านหน้า แต่ D20 ใช้ระบบเครื่องยนต์วางหน้าและเกียร์วางหลังแบบทรานส์แอกเซิล (Transaxle) นอกจากนี้ D20 ยังเป็นดองเกอร์โฟร์ตรุ่นแรกที่ใช้เครื่องยนต์ V6 ซึ่งเดิมออกแบบมาเพื่อรถอาวดี้รุ่นที่เน้นความสะดวกสบาย โดยได้รับการปรับแต่งให้มีกำลัง  D20 ถูกสร้างขึ้นในฐานะรถต้นแบบ แต่ไม่ได้เข้าสู่กระบวนการผลิตจริงเนื่องจากเครื่องยนต์ขนาดใหญ่ไม่ผ่านเกณฑ์มาตรฐานไอเสีย

; ดองเกอร์โฟร์ต J25 (2546)
สร้างขึ้นเพื่อฉลองครบรอบ 25 ปี โดยใช้ส่วนหน้าและประตูจากรุ่น D20 พร้อมการออกแบบที่ทันสมัยขึ้น และเป็นดองเกอร์โฟร์ตรุ่นแรกที่มีกำลังสูงถึง  มีการสร้างรถต้นแบบขึ้นมาแต่ไม่ได้ผลิตเพื่อจำหน่ายจริง

; ดองเกอร์โฟร์ต D8 270 RS (2548)

D8 270 RS ผลิตขึ้นในจำนวนจำกัดเพียง 25 คัน เพื่อเฉลิมฉลองให้กับรถต้นแบบรุ่น RS ที่ใช้สร้างสถิติรอบเวลาของรถยนต์ที่ผลิตเพื่อจำหน่ายในสนามเนือร์บูร์กริง (Nordschleife)

; ดองเกอร์โฟร์ต D8 GTO Premium (2556)
Premium D8 GTO เป็นรถตระกูล GTO รุ่นแรกที่ผลิตขึ้น หลังจากมีการจัดงานแสดงตัวอย่าง D8 GTO ในเดือนธันวาคม พ.ศ. 2555 ลูกค้าปัจจุบันของบริษัทสามารถจับจองรถรุ่น GTO แบบจัดเต็มออปชัน (Full option) นี้ได้ โดยผลิตขึ้นในจำนวนจำกัดเพียง 25 คัน และมีพละกำลังมากกว่ารุ่นปกติ (380+ BHP) เช่น รุ่น D8 GTO Performance

; ดองเกอร์โฟร์ต D8 GTO Bilster Berg Edition (2557–2558)
ในเดือนกันยายน พ.ศ. 2557 ดองเกอร์โฟร์ต D8 GTO ได้ทำลายสถิติรอบเวลาที่สนาม Bilster Berg Drive Resort ในเยอรมนี โดยรุ่น Performance กำลัง 380 แรงม้า ได้สร้างสถิติใหม่สำหรับรถยนต์ที่ผลิตเพื่อจำหน่ายและวิ่งบนถนนได้อย่างถูกต้องตามกฎหมายที่ 1 นาที 46.12 วินาที เพื่อฉลองความสำเร็จนี้ รวมถึงการเปิดสาขาย่อยของดองเกอร์โฟร์ตในสถานที่เดียวกัน บริษัทจึงได้เปิดตัวรุ่น Bilster Berg Edition ซึ่งใช้พื้นฐานจากรถทดสอบรุ่นที่ทำลายสถิติ และผลิตขึ้นเพียง 14 คัน (ตัวเลขแทนปี ค.ศ. 2014 ที่ประสบความสำเร็จ) โดยมีการพัฒนาและปรับแต่งแชสซีรวมถึงการควบคุมรถให้ดียิ่งขึ้น รุ่นนี้สังเกตได้ง่ายจากส่วนหน้าที่เป็นสีดำซึ่งทำจากคาร์บอนไฟเบอร์ทั้งหมด

; ดองเกอร์โฟร์ต D8 GTO-40 (2561)

ในโอกาสครบรอบ 40 ปีของบริษัท ได้มีการเปิดตัวรุ่น GTO-40 ในจำนวนจำกัด 40 คัน น้ำหนักตัวรถถูกลดลงถึง  เมื่อเทียบกับรุ่น GTO ปกติ โดยใช้แผงโครงสร้างแบบแซนด์วิชคาร์บอนไฟเบอร์ (ซึ่งดองเกอร์โฟร์ตจดสิทธิบัตรในชื่อ EX-CORE) และโครงสร้างแชสซีเหล็กกล้าที่ได้รับการปรับปรุงให้เหมาะสมที่สุด

; ดองเกอร์โฟร์ต D8 GTO JD-70 (2562)
เนื่องในโอกาสวันเกิดครบรอบ 70 ปีของ โยป ดองเกอร์โฟร์ต ผู้ก่อตั้ง บริษัทได้ผลิตรุ่นพิเศษที่เรียกว่า Donkervoort D8 GTO JD-70 โดยใช้เทคโนโลยี EX-CORE เช่นกัน มีการผลิตทั้งหมด 70 คัน รวมถึงรุ่นย่อย Bare Naked Carbon Edition และ JD70 R โดยรุ่น Bare Naked Carbon Edition จะเน้นการโชว์ลวดลายของคาร์บอนไฟเบอร์บนตัวถังด้วยการเคลือบใสแทนการพ่นสี ซึ่งมีให้เลือก 4 ระดับ ตั้งแต่ "Exposed Carbon" (เคลือบใสแบบด้านหรือเงาในบางส่วน) ไปจนถึง "Full-Exposed Coloured Carbon" (เคลือบใสแบบผสมสีทับชิ้นส่วนคาร์บอนไฟเบอร์ทั้งหมด) ส่วนรุ่น JD70 R เป็นรุ่นที่ปรับแต่งมาเพื่อใช้ในจามสนามแข่งโดยเฉพาะ พร้อมบริการครูฝึกสอนการขับขี่และการวิเคราะห์ข้อมูลการขับขี่ที่รวมมาพร้อมกับการซื้อรถ

## อ้างอิง

## แหล่งข้อมูลอื่น

*Introduction, history and overview of Donkervoort by Carfection (video)
*Donkervoort D8 GTO First Heartbeat
*Donkervoort D8 GTO-RS test-drive by Carfection (video)
*Donkervoort - 24H Dubai
*Donkervoort Discovery Channel
*Donkervoort fan site with much independent information, pictures etc.

หมวดหมู่:ตราสินค้าเนเธอร์แลนด์
หมวดหมู่:บริษัทดัตช์ที่ก่อตั้งในปี พ.ศ. 2521
หมวดหมู่:บริษัทผู้ผลิตยานพาหนะที่ก่อตั้งในปี พ.ศ. 2521